Ego Bernardus Dei gratia Nivernensis episcopus. Cum clericis nostris Nivernensibus cum essemus, adiit presentiam nostram dilectus noster B., venerabilis abbas S. Martini Eduensis rogans humiliter ac deposcens ut ecclesias in episcopatu nostro constitutas quas antecessores sui predicti loci abbates temporibus predecessorum et nostro tenuerant sibi et ecclesie sibi commisse laudaremus et confirmaremus. Nos vero consilio cum clericis nostris habito, diligentius atque liberius ejus peticioni annuimus quod ipsum in preces obnixius perseverare conspeximus. Quod petebat itaque commisimus et eas nominibus notare voluimus videlicet: in prioratu de Monasterio ecclesiam de Castello super Alericum, capellam S. Augustini et ecclesiam de Mornaco, ecclesiam de Livriaco, ecclesiam de Pressiaco, ecclesiam de Langerono, ecclesiam de Azeiaco, ecclesiam de Toriaco, capellam S. Humberti, ecclesiam de Braniaco, ecclesiam de Marchia; in prioratu de S. Salvio ecclesiam de Cruso-Villa, ecclesiam de Cruso Castro, ecclesiam de S. Mauricio, ecclesiam de Samnisiaco, ecclesiam de Narlodo, ecclesiam de Cisselliaco, in prioratu de Commagniaco omnes ecclesias de Molendinis, capellam de Janua, ecclesiam de S. Petrusio, cum appendiciis omnium supradictarum ecclesiarum. Hanc autem ecclesiam videlicet de S. Petrusio, dilectus noster Bertrannus precentor Eduensis, ab abbate et monachis Eduensibus in vita sua possidendam per manum nostram tenebat; sed ut per ejus obitum in pace et absque omni calumpnia ad monachos prenominatos reverteretur, memorato abbati concessimus illam in his nominatis ecclesiis. Abbas vel priores supradictorum locorum capitulos nobis et successoribus......... nostris presentabunt que acceptatura animarum sacramentis fideliter exequenda, redditus constitutos monachis antequam ecclesiis investirentur facient et, ut firma et stabilis nostra sit confirmatio atque concessio, presentem paginam sigillo nostro munire voluimus, etc. Humbertus archidiaconus, Durandus precentor, Guido sacrista, Mathias de ........... Tibaudus archipresbyter, Philippus monachus, Galo prior de monasterio, Petrus de S. Salvio. Actum est hoc Nivernis anno ab incarnatione domini MC LXI.